CELEX: 62018TN0338
Language: mt
Date: 2018-05-31 00:00:00
Title: Kawża T-338/18: Rikors ippreżentat fil-31 ta’ Mejju 2018 – Saleh Thabet vs Il-Kunsill

201807060631994542018/C 259/663382018TC25920180723MT01MTINFO_JUDICIAL20180531495021Kawża T-338/18: Rikors ippreżentat fil-31 ta’ Mejju 2018 – Saleh Thabet vs Il-Kunsill
 ---documentbreak--- C2592018MT4910120180531MT0066491502Rikors ippreżentat fil-31 ta’ Mejju 2018 – Saleh Thabet vs Il-Kunsill
   (Kawża T-338/18)2018/C 259/66Lingwa tal-kawża: l-Ingliż
      Partijiet
   
   
      Rikorrenti: Suzanne Saleh Thabet (il-Kajr, l-Eġittu) (rappreżentanti: B. Kennelly QC, J. Pobjoy, Barrister, G. Martin u C. Enderby Smith, Solicitors)
   
      Konvenuta: Il-Kunsill tal-Unjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
            —
         
         
            tannulla d-deċiżjoni tal-Kunsill (PESK) 2018/466 tal-21 ta’ Marzu 2018 li temenda d-Deċiżjoni tal-Kunsill 2011/172/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu u tannulla r-Regolament ta’ Implimetnazzjoni tal-Kunsill (EU) 2018/465 tal-21 ta’ Marzu 2018 li jimplimenta r-Regolament (UE) Nru 270/2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu, safejn dawn japplikaw għar-rikorrenti;
         
      
            —
         
         
            tiddikjara li l-Artikolu 1(1) tad-Deċiżjoni tal-Kunsill 2011/172/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu u l-Artikolu 2(1) tar-Regolament (UE) Nru 270/2011 tal-21 ta’ Marzu 2011 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Eġittu huma inapplikabbli fir-rigward tar-rikorrenti; u
         
      
            —
         
         
            tikkundanna lill-Kunsill għall-ispejjeż tal-proċeduri.
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
            1.
         
         
            L-ewwel motiv jallega li l-Kunsill wettaq żbalji ta’ evalwazzjoni meta qies li kien ġie sodisfatt il-kriterju għall-inklużjoni tar-rikorrenti fl-Artikolu 1(1) tad-deċiżjoni u l-Artikolu 2(1) tar-regolament.
         
      
            2.
         
         
            It-tieni motiv jallega li l-Artikolu 1(1) tad-deċiżjoni u l-Artikolu 2(1) tar-regolament huma illegali peress li (a) ma għandomx bażi legali valida u/jew (b) jiksru l-prinċipju ta’ proporzjonalità.
         
      
            3.
         
         
            It-tielet motiv jallega ksur tad-drittijiet tar-rikorrenti taħt l-Artikolu 6, moqri flimkien mal-Artikoli 2 u 3 TEU u l-Artikoli 47 u 48 tal-Karta tad-Drittijiet Fundamentali tal-Unjoni Ewropea u dan billi l-Kunsill assuma li l-proċeduri ġudizzjari fl-Eġittu kienu jikkonformaw mad-drittijiet fundamentali.